Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: LXIII. törvényen (Avtv.) és a polgárok személyi adatainak és lakcímének nyilvántartásáról szóló 1992. évi LXVI. törvényen (Nytv.)
Paragraph Index: 1342

LXIII. törvényen (Avtv.) és a polgárok személyi adatainak és lakcímének nyilvántartásáról szóló 1992. évi LXVI. törvényen (Nytv.) alapul, és magába foglalja az európai uniós adatvédelmi direktíva számos (elsősorban értelmező) rendelkezését. A hiányosságokat ellensúlyozza, hogy az adatvédelem szempontjából „legérzékenyebb” hatósági főosztályon 1998. március 20-a óta külön — a végrehajtási szabályokat, a felelősséget pontosan meghatározó — szabályzat van hatályban. (435/H/1999) A Pest Megyei Fogyasztóvédelmi Felügyelőségen a közérdekű adatok kezelését tekintettük át. A vizsgálat megerősítette azt a gyakorlatot, melyet a BAZ Megyei Fogyasztóvédelmi Főfelügyelőségen tapasztaltunk. (A többnyire központilag elrendelt vizsgálatok eredményéről szóló tájékoztatást központilag engedélyezték.) A felügyelőség rendszeresen tart sajtótájékoztatót. Nem jellemző, hogy akár magánszemélyek, akár pedig újságírók közérdekű adatkéréssel keresnék meg a felügyelőséget. (436/H/1999) A korábbi évek vizsgálatainak, illetve a Borsod és a Pest megyei ellenőrzések tapasztalatai alapján megvizsgáltuk a közérdekű adatok kezelésének gyakorlatát a Fogyasztóvédelmi Főfelügyelőségen. A korábbiakhoz képest javult a főfelügyelőség munkájának nyilvánossága. Ha a főfelügyelőség vizsgálatai megállapítják, hogy egy termék vagy szolgáltatás a fogyasztók érdekeit sérti vagy veszélyezteti, az erről szóló közleményt — a törvény előírásainak megfelelően — rendszeresen közzéteszik a ben. A főfelügyelőség sajtótájékoztatók szervezésével és a fogyasztók jogairól szóló tájékoztató kiadványokkal segíti a közvélemény informálását. (437/H/1999) A Pest Megyei Földhivatal adatkezelésének vizsgálata elsősorban az iratbetekintési jog gyakorlásának, valamint az ügyfél tájékoztatáshoz való joga érvényesülésének megismerésére irányult. A hivatalban minden dokumentumot meg lehet tekinteni. A személyazonosító jelet az érdeklődők nem ismerik meg. A tulajdonos — helytelenül — nem kaphat tájékoztatást arról, hogy ki tekintett be az adataiba, és ki kért tulajdonilap-másolatot. A másolat kiadását egy számlázási program rögzíti, ennek adatait archiválják, a visszakeresés azonban nehézkes. A számítógépes rendszer lehetővé teszi, hogy az adatbázisból személyre (és ezzel az összes ingatlanára) keressenek, azonban a lekérdezésekről nincs naplózás. (438/H/1999) A Johan Béla Országos Epidemiológiai Központ mellett működő HIV-szűrőállomáson, valamint a központ járványügyi osztályán az adatkezelések gyakorlatát vizsgáltuk. A szűrőállomás évente mintegy 600 szűrést folytat. A szűrés az érintett kérésére anonim módon történik; a vizsgálatra jelentkezőt — az első vérvételt megelőzően — azonosítási jellel látják el, és a vérvizsgálatot végző laboratóriumnak csak ezt küldik tovább. A vizsgált személy személyazonosító adatait a laboratóriumi vizsgálat pozitív eredménye esetén, a megerősítő vérvételt megelőzően kell megadnia, ha az érintett ezt megtagadja, akkor a szűrővizsgálat nem folytatható. A vizsgálat során kapott tájékoztatás, illetve a vérvételi napló tanúsága szerint a szűrőállomáson elsősorban azok fordulnak meg, akik vállalják a névvel történő szűrést, az anonimitáshoz ragaszkodók a nagyobb állomásokat részesítik előnyben. Megerősítetten pozitív eredmény esetén a vizsgált személy egészségügyi adatairól a betegellátó tájékoztatja az Állami Népegészségügyi és Tisztiorvosi Szolgálat (ÁNTSZ) városi (kerületi) intézetét, valamint a központ járványügyi osztályát. Ez az osztály tartja nyilván az egész ország területéről bejelentett fertőző betegek egészségügyi adatait. Az adatok nyilvántartása személyazonosításra alkalmatlan módon, betűkódok segítségével történik. A papíralapú nyilvántartás mellett 1986 óta számítógépes nyilvántartás is működik. (439/H/1999) 2000/88/II. szám Baranya megye A pécsi rendőrkapitányságnál elsősorban a bűnüldözési tevékenységet folytató szervezeti egységek feladataihoz közvetlenül vagy közvetve kapcsolódó adatkezeléseket és az e szervek közötti — személyes adatok továbbításával megvalósuló — együttműködését vizsgáltuk. A bűnüldözési tevékenységhez kapcsolódó adatkezelések alapvetően rendezettek, jogellenes adatkezelést a vizsgálat nem tárt fel. A rendőrkapitányságon működő számítógépes hálózatban — amelyen keresztül az országos- és helyi nyilvántartások érhetők el — a belépési, hozzáférési jogosultságok rendezettek (beosztásokhoz kötött hozzáférési lehetőségek, megfelelően védett saját jelszó). A központi rendszerekhez (például a lakcím-, gépjármű-nyilvántartásokhoz) a személyi azonosítójukkal tudnak belépni az arra jogosultak. A rendőrkapitányságon az országos számítógépes alapnyilvántartásokat, illetve az ORFK által fejlesztett helyi számítógépes nyilvántartásokat használják, csak a bűnjelnyilvántartás saját fejlesztésű. A bűnügyi munkához kapcsolódó adatkezelés áttekinthető, a manuális iktatási rendszerben az iratok mozgása egyértelműen követhető (elrendelt nyomozásoknál a fő azonosító a bűnügyi szám; TÜK-iratokra — az intézkedés jellegére utaló — külön azonosítókat használnak). A bűnüldözési munkát végző szervezeti egységek közötti — a személyes adatok kezelését is érintő — felelősségi viszonyok rendezettek, közöttük az irat-, és adattovábbítások nyomon követhetők. A tanúk adatait például — igény esetén — az akta mellékleteként, zárt borítékban tárolják. A kiemelt jogi védelemmel rendelkező adatokhoz (például bank- és távközlési titkokhoz) a felderítési szakban mindig ügyészi jóváhagyással jutnak hozzá, ugyanakkor a vizsgálati szakban — a büntetőeljárási szabályokra tekintettel — az ilyen adatokat döntően lefoglalással szerzik meg. (623/H/1999) A pécsi határőr-igazgatóságon és a barcsi határforgalmi kirendeltségen folytatott vizsgálatok az adatkezelések általános áttekintésére, kiemelt figyelemmel a határforgalom ellenőrzését szolgáló nyilvántartási rendszer, valamint a határfigyelőztetett, a beutazási és tartózkodási tilalom alatt álló, a határkörözött személyekre vonatkozó nyilvántartás működésére, továbbá a határőr-igazgatóság és más szervezetek közötti adattovábbításra irányult. Az igazgatóság és az általa irányított szervek, az igazgatóság és az országos parancsnokság, illetve a BM központi nyilvántartó szerve között áttekinthető, nyomon követhető az adatforgalom. Az adatvédelmi nyilvántartás napra készen rögzíti a különféle célból működő adatkezelések célját, jogalapját, adattartalmát, az adott adatkezelésért területi és helyi szinten felelős személyeket, a törlési határidőket stb. A szabályozott hozzáférési jogosultságok biztosítják, hogy csak azok és olyan mértékben jussanak hozzá az adatokhoz, akiknek és amilyen mértékben arra munkájukhoz szükségük van (például mivel az adattovábbítási hálózat nem kódolt, a különleges védelmet igénylő határfigyelőzéseket futár útján juttatják el a határátkelőhelyekre). Az úgynevezett határregisztrációs rendszer — az országos parancsnokság több korrigáló intézkedésével — szeptember elejétől működik, a döntően manuálisan rögzített adatokat a határforgalmi kirendeltségeken, az igazgatóságon és az országos parancsnokságon tárolják; e nyilvántartásból csak bűnüldözési célból szolgáltatnak adatot (egy hónap alatt három kérést teljesítettek), az adatokat statisztikai célra használják fel. (624/H/1999) A határforgalmi kirendeltség hivatásos állományú munkatársai az adatvédelmi, adatbiztonsági követelményeket érvényesítve érik el a törvény alapján működő különféle nyilvántartásokat (személyre szólóan a szolgálat kezdetén kiadott rendszerindító lemez használata, személyes jelszóval történő belépés stb.). Azt tapasztaltuk, hogy az adatállományok pontatlansága és/vagy a technikai feltételek hiánya miatt egyes nyilvántartások a törvényben megjelölt célokat nem szolgálják megfelelően. A számítógépes rendszer segítséget nyújt ahhoz, hogy az útlevélkezelők — a számítógép által felkínált személyek közül — a körözött vagy más okból keresett személyt ki tudják választani. Adatvédelmi szempontból ugyanakkor aggályos, hogy a számítógép a keresési feltételeknek nagyjából megfelelő személyeket is találatként jelzi, így az érdeklődő polgár egyértelmű választ nem kaphat adatai kezeléséről. A határregisztrációs rendszer működését, az adatok beolvasását három okmányolvasó berendezés segíti. Ugyanakkor több átlépő sávban csak kézzel lehet rögzíteni az adatokat, az okmányolvasó biztonsággal csak bizonyos útlevelek adatait képes beolvasni, és a gépjárművek azonosító adatait mindig kézzel kell rögzíteni. Miután a kirendeltségek között nincs megfelelő adatkapcsolat, ma még az sem biztosított, hogy kilépéskor töröljék az adatokat. (625/H/1999) Komló polgármesteri hivatalában a közérdekű adatok nyilvánossága érvényesülését (a testületi ülések jegyzőkönyveihez való hozzáférést, a zárt ülések elrendelésének indokait, a lakosság tájékoztatásának módszereit) és — a szociális ellátásokkal, valamint a népesség-nyilvántartással összefüggésben — a személyes adatok kezelését (a kezelt adatok köre, a hivatalon belüli adatforgalom naplózása, az adatletiltást) tanulmányoztuk. A nyilvános testületi ülések jegyzőkönyvei a polgármesteri hivatalban, valamint a városi könyvtárban is hozzáférhetők. Az ülésekről hangfelvétel készül, erről kérelem esetén írásbeli kivonatot adnak. A képviselő-testület csak a helyi önkormányzatokról szóló

Source: https://magyarkozlony.hu/hivatalos-lapok/ccb9149694730fb9cea2398857baf0f4c8377972/dokumentumok/b11f5030a9b4ffbf85134ebfb0dee2e9b33aff38/letoltes